Diari Oficial de la Generalitat Valenciana


Sumari del DOGV 5956, del 17-02-2009 (2009/1456)

Informació pública del Projecte de Reparcel·lació Forçosa de la Unitat d'Execució LLO 2 del municipi d'Ontinyent (València).
----------------------------------------------------------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1456


Data del document
:   03-02-2009

Organisme emissor
:   Contrucciones Mancebo González, SL

Tipus de document
:   Informació Pública

Descriptors 

:   * Ontinyent
    * pla d'urbanisme
    * empresa privada

Informació pública del Projecte de Reparcel·lació Forçosa de la Unitat d'Execució LLO 2 del municipi d'Ontinyent (València). [2009/1456]  
D'acord amb el que disposa l'article 169.5 de la Llei Urbanística Valenciana, i 416 del Reglament d'Ordenació i Gestió Territorial i Urbanística, la mercantil Construcciones Mancebo González, SL, en la seua condició d'agent urbanitzador, ha formulat projecte de reparcel·lació forçosa, per a tot l'àmbit de la unitat d'execució LLO 2 del municipi d'Ontinyent, tal com aquesta ha quedat delimitada en el planejament vigent.  
D'acord amb el que establix l'article 1771.a de la Llei 16/2005, de 30 de desembre, de la Generalitat Valenciana, i 416.1 del Reglament d'Ordenació i Gestió Territorial i Urbanística, per mitjà del present anunci se sotmet a informació pública l'esmentat projecte de reparcel·lació forçosa per un termini d'un mes, comptat a partir de l'endemà de la publicació d'aquest anunci en el Diari Oficial de la Comunitat Valenciana.  
Cosa que es notifica als titulars de béns i drets afectats per l'esmentat projecte de reparcel·lació, a l'efecte de poder presentar les al·legacions que estimen convenients en el termini indicat, i a aquest efecte qualsevol interessat podrà consultar el projecte de reparcel·lació forçosa en la notaria d'Enrique Vallés Amores, sítia al carrer de José Iranzo, núm. 46, 46456 Ontinyent (València), de dilluns a divendres, en horari de 10.00 a 14.00 hores. Per la seua banda, l'urbanitzador ha depositat una còpia del projecte de reparcel·lació en l'Ajuntament d'Ontinyent, plaça Major, núm. 1, on, així mateix, es podrà consular la dita informació i presentar-hi les al·legacions que s'estimen oportunes.  
En aplicació de l'article 172.3 de la Llei Urbanística Valenciana, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa la present notificació val com a requeriment per a l'aportació de la indicada informació; s'avisa, així mateix, que l'omissió, error o falsedat d'aquestes declaracions no podran afectar el resultat objectiu de la reparcel·lació. En el cas que s'aprecie dol o negligència greu podrà exigir-se la responsabilitat civil o penal que corresponga.  
Especialment, es requerixen els titulars de béns i drets afectats per la reparcel·lació perquè aporten a l'expedient la documentació necessària per a una adequada valoració de les construccions, instal·lacions, plantacions que per efecte d'aquesta reparcel·lació hagen d'extingir-se i, si és el cas, activitats que hagen de ser objecte d'indemnització a càrrec del projecte de reparcel·lació forçosa.  
De conformitat amb el que disposa l'article 174.7 de la LUV: «Durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de l'esmentada garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.»  
Per mitjà del present anunci, d'acord amb el que establix l'article 59.5 de la Llei de Règim Jurídic de les Administracions Públiques i del Procediment Administratiu Comú, es notifica també als titulars de béns i drets afectats la identitat dels quals és desconeguda o, tot i ser coneguda, és desconegut el seu domicili, així com respecte de qualssevol altres titulars de béns i drets afectats per l'actuació dels qui s'ignore el lloc de la notificació o el mitjà o bé, intentada la notificació, no s'haja pogut practicar.   
Ontinyent, 3 de febrer del 2009.- Per la mercantil: Pedro Amistançat Mínguez.